80a14397a551483a6e53d1ab7bba41af

Hvordan håndterer jeg PUSH notifikationer? 
 
danfoss.com
2021.31

Håndter dine notifikationer og vælg prioritet under "Mig" - "Indstillinger" - "Push Notification".


 



e900fdb065f05e2550ec900ad2451c59

Hvordan foretager jeg ændringer i en tidsplan, der allerede er programmeret? 
 
danfoss.com
2021.31

Danfoss Ally™ radiatortermostaten kan styres manuelt ved at dreje hjulet på selve termostaten. En ændring er gyldig indtil den næste planlagte begivenhed.



2ce36b9244ce49788e30f42ca805c5b7

Hvordan indstiller jeg en individuel tidsplan? 
 
danfoss.com
2021.31

Åbn appen, vælg det rum, du ønsker at indstille, tryk på menuknappen øverst i venstre side, tryk på "Tidsplan", og du kan herefter tilføje op til tre komfortperioder pr. dag.



97df6825174ca7927aa6eda5a46f3931

Installatøren har stadig adgang til mit system. Hvordan fjerner jeg ham? 
 
danfoss.com
2021.31

Naviger til menuen "Mig" - "Håndter hjem" - Vælg hjemmenavn, og tryk på ”medlemmer af hjemmet” på den liste, du ønsker at slette - "Slet medlem"



41f9554e2b7800e7efdfeb241d2578b4

Kan jeg dele min Ally™ smartvarmeløsning med andre medlemmer i husstanden? 
 
danfoss.com
2021.31

Ja. Du kan invitere andre medlemmer til at bruge løsningen:


Medlemmet downloader appen. Naviger til ”Tilmeld” – hvor medlemmet kan registrere sig med egen email.   
Efter medlemmet er oprettet, navigerer ejer til menuen "Mig" - "Håndter hjem" - Vælg hjemmenavn - "Tilføj medlem”  
I pop-up meddelelsen vælger du ”app account” -> indtast medlemmets email.



4443bfa24423d701cdb5b90da70aa8ed

Kan andre personer i husstanden overskrive mine indstillede tidsplaner? 
 
danfoss.com
2021.31

Ethvert husstandsmedlem, som er på app-listen, kan indstille eller overskrive den aktuelle tidsplan.



df48bd0ca4139b3be39af1e1d1fe6abd

Hvordan ændrer jeg sprog i appen? 
 
danfoss.com
2021.31

Hvis din smartphones brugergrænsefladesprog er indstillet til: dansk, tysk, tjekkisk, italiensk, polsk eller fransk, indstilles appen automatisk til samme sprog. Ellers indstilles engelsk som standard.



36a3cece7fecc71c22bdd07156e33c92

 Hvad sker der, hvis der ikke er internet/forbindelse til gateway? 
 
danfoss.com
2021.31

Danfoss Ally™ smartvarmeløsningen fortsætter med at fungere med de aktuelle indstillinger, hvis internetforbindelsen pludselig går tabt.


Muligheden for at styre systemet via Danfoss Ally™ appen er dog ikke tilgængelig, før internetforbindelsen er genoprettet. Radiatortermostaterne vil regulere i henhold til det temperatursætpunkt, der står i displayet, uanset om der er en forbindelse til gatewayen eller ej.


Bemærk: Internetforbindelsen skal være til stede, for at processen med ibrugtagning og fuld systemkontrol kan lykkes.



e0e4929ddcf3f410c4f2d28ff6ee5ca6

Hvad betyder adaptiv opvarmning? Hvorfor varmer min radiator før det indstillede tidspunkt? 
 
danfoss.com
2021.31

Funktionen ”Adaptiv opvarmning” (Pre-heat) sikrer, at komforttemperaturen opnås på et bestemt tidspunkt. Opvarmningstiden justeres løbende i henhold til de årstidsbetingede temperaturændringer.


**1.       Adaptiv opvarmning sikrer den ønskede temperatur på det ønskede tidspunkt.**


Dette betyder, at termostaten vil begynde opvarmningen før det indstillede tidspunkt for at sikre at rummet har den ønskede temperatur, når du ønsker det. Hvis termostaten først starter opvarmning på det indstillede tidspunkt, vil rummet ikke have den rette temperatur.


Hvornår opvarmningen starter, afhænger af hvor meget temperaturen har været sænket (vi anbefaler en max forskel på 4˚C.), radiatorens og rummets størrelse, årstid, træk og boligens isolering.


**2.       Adaptiv opvarmning benytter data fra de foregående syv dage, så den korrekte temperatur opnås på det rigtige tidspunkt.**


Dette betyder, at systemet i løbet af en uges tid lærer varmesystemet at kende, så det derefter er i stand til at starte opvarmning i tide for at opnå den ønskede temperatur til rette tid.


I løbet af den første uges tid og ved sæsonændringer vil du derfor kunne opleve, at varmen kan svinge lidt op og ned. Det er helt normalt og du vil derefter kunne nyde at sove i et køligt hjem og samtidig stå op til et dejligt varmt hus - helt automatisk.



678bcb50f2391b44cdb14fce333191f5

Parring af gateway 
 
danfoss.com
2021.31

Danfoss Ally™ Gateway og smartphone med Danfoss Ally™ App skal være på det samme wi-fi-netværk for at kunne etablere forbindelse mellem gatewayen og appen.


Hvordan aktiveres parring af Danfoss Ally™ Radiator Termostat?


[Antennesymbolet](/media/fn3hscn2/ally-thermostat-antenna-symbol.png "Ally Thermostat Antenna Symbol") skal blinke mens Danfoss Ally™ Gateway søger efter enheden. Hvis antennesymbolet ikke blinker, foretages en fabriks nulstilling således:


1.       Fjern ét batteri


2.       Tryk og hold knappen nede mens batteri genindsættes


3.       Hold knappen nede i mindst 5 sek. eller indtil du hører motoren bevæge sig


Med et efterfølgende kort tryk på knappen, skal antennesymbolet blinke.


Vær opmærksom på, at Danfoss Ally™ Gateway behøver op til 60 sek. for at søge efter enheden.


 



8f91ebdae4faaf3144a8316297aedf3d

Hvorfor er nogle enheder offline? 
 
danfoss.com
2021.31

Gatewayen bør placeres på et centralt sted i huset, hvorfra der er fri adgang til alle enheder. Er dette ikke muligt, kan der tilføjes en eller flere repeatere.



82f117dc5432a731af6c405722bc8952

Hvad nu hvis der er flere radiatorer i samme rum? Hvad betyder gruppering? 
 
danfoss.com
2021.31

Hvis et rum har mere end én radiator, bindes disse automatisk sammen i en gruppe. Dette betyder, at der ikke er behov for at ændre temperaturindstillingerne for hver enkelt radiator.


Det er tilstrækkeligt at foretage en ændring for gruppen, og dette vil dernæst gælde for alle radiatorer i det pågældende rum.


Bemærk dog, at hvis der er foretaget en temperaturændring for en specifik radiator, så vil dette ikke gælde for de øvrige radiatorer i rummet.



6b4ead1c0c70d39a39ec1b3dcab3566e

Hvad sker der, når min Ally™ radiatortermostat har lav batteristand? 
 
danfoss.com
2021.31

Batterierne holder op til to år. En måned før batteriet er helt afladet, vises der et symbol for lav batteristand på termostatens display, og PUSH-notifikationer oplyser om, at det er på tide at udskifte batterierne.


Et godt tip er at indstille en kalenderpåmindelse knap 2 år frem i tiden, hvor du skifter alle batterier på én gang - også selvom de ikke nødvendigvis er løbet tør endnu.


Hvis du ikke skifter batterierne inden de løber helt tør, vil termostaten åbne sig og dermed sikre, at der konstant strømmer varme gennem radiatoren. Dette er en sikringstilstand, der skal sørge for, at der ikke sker frostskader, hvis termostaten er placeret i et ellers koldt rum. 



4560ac5ccc2643837f22e2f33b9722e7

Kan jeg tilslutte min Ally™ Gateway til internettet ved hjælp af wi-fi? 
 
danfoss.com
2021.31

Danfoss Ally™ Gateway kan kun tilsluttes internettet ved hjælp af et Ethernet-kabel og understøtter ikke wi-fi-forbindelse.



f79ab4e2b4ba7a5c711cfe7c0f030f9f

Kan jeg også styre gulvvarme med Danfoss Ally™? 
 
danfoss.com
2021.31

Danfoss Ally™ Gateway kan tilsluttes en Danfoss Icon™ Masterregulator (modelversion ”OTA”) ved hjælp af Danfoss Icon™ Zigbee-modulet, der tillader styring af vandbaseret gulvvarme.


Vær opmærksom på, at Danfoss Ally derimod IKKE er egnet til montage på gulvvarme, der er styret af en FJVR returventil. Føleren på denne ligner meget en radiatortermostat.


 



f6eb56dfb9583f610fade9b4dae24f50

Hvor finder jeg brugervejledning og Quick Guide? 
 
danfoss.com
2021.31

Danfoss Ally™ Gateway brugervejledning finder du **[her](https://assets.danfoss.com/documents/DOC353434920489/DOC353434920489.pdf)**  
Danfoss Ally™ Radiatortermostat Quick Guide finder du [**her**](https://assets.danfoss.com/documents/DOC354033764713/DOC354033764713.pdf)  
Danfoss Ally™ Gateway Quick Guide finder du [**her**](https://assets.danfoss.com/documents/DOC354035615733/DOC354035615733.pdf)



e1bb8fd0bf518212893ce8ecfab8020b

Hvor mange systemer og enheder kan tilkobles Danfoss Ally™ Gateway? 
 
danfoss.com
2021.31



| Danfoss Ally™ Radiatortermostat | 32 enheder |
| Danfoss Ally™ Zigbee Repeater | 128 enheder |
| Danfoss Icon™ Zigbee modul | 20 enheder |
| Danfoss Icon™ Master(vandbaseret gulvvarme) | 20 enheder |
| Danfoss Icon™ Rumtermostat | 128 enheder |
| Antal enheder pr.  rum | 128 enheder |
| Antal enheder pr. gateway | 128 enhefder |
| Antal rum pr. gateway | ubegrænset |
| Antal hjem/familier | ubegrænset |


 



842c1f0379d004bc26b13bef886214dc

Er Danfoss Ally™ Gateway kompatibel med Apple Home Kit, Google Home, IFTTT, Samsung SmartThings? 
 
danfoss.com
2021.31

På nuværende tidspunkt understøtter Danfoss Ally™ Amazon Alexa og Google Assistent stemmestyring, men den understøtter ikke systemer som Apple Home Kit, Google Home, IFTTT eller Samsung SmartThings. 



b19d87eb4835d4fa33ba750c2de3bf7e

Hvordan tilsluttes Danfoss Ally™ Gateway til min Amazon Alexa og Google Assistent? 
 
danfoss.com
2021.31

**Installer Amazon Alexa-appen** fra Google Play eller App Store;


Åbn Amazon Alexa-appen, og registrer dig med en ny konto. Hvis du allerede har en konto, skal du logge ind;


Naviger til Menu -> Skills & Games -> skriv “Danfoss Ally™” -> vælg Danfoss Ally™ App -> Enable to use -> udfyld registreringsformularer -> Godkend appen, og se nye enheder, der kan tilsluttes. Når de nye enheder er blevet tilføjet til Amazon Alexa-appen, skal du navigere til "Devices" og finde de nye tilføjede enheder for at starte brugen af de stemmestyrede kommandoer, der er anført nedenfor, så du kan styre systemet.


**Tilslutning til Google Assistent:**


Installer Google Home-appen fra Google Play;


Åbn appen, og log ind;


Tryk på menu knappen med ikonet "+", og vælg "Set up device";


Vælg "New devices", skriv Danfoss Ally™, og vælg appen.


Godkend appen, og find nye enheder, der kan tilsluttes. Når de nye enheder er blevet tilføjet, kan de bundtes sammen med de relevante rum, og du kan starte brugen af de stemmestyrede kommandoer, der er anført nedenfor, så du kan styre systemet.


Strukturer for stemmestyrede kommandoer:


- Alexa/Okay Google, hvad er temperaturen i (rummets navn)?


- Alexa/Okay Google, skru op/ned for varmen i (rummets navn).


- Alexa/Okay Google, indstil temperaturen i (rummets navn) til 24°.


Bemærk at Alexa reagerer på engelsk tale



3e90fde2c9f600877412ce16c793c8a3

Hvad sker der, når jeg åbner et vindue for at udlufte rummet? Hvordan fungerer funktionen "åbent vindue"? 
 
danfoss.com
2021.31

Når Danfoss Ally™ radiatortermostaten registrerer, at der er blevet åbnet et vindue, vil den automatisk lukke for varmen i 30 minutter, hvorefter varmen i rummet vil blive genstartet automatisk. Varmen vil kun blive slukket i de rum, hvor termostaten sender en notifikation om "åbent vindue". Hvis du har mere end en radiator i samme rum, skal blot én af termostaterne registrere et åbent vindue, hvorefter alle radiatorer i rummet vil lukke.


**Bemærk:**


* Radiatoren skal være placeret i umiddelbar nærhed af vinduet (hvilket oftest er tilfældet). Hvis radiatoren f.eks. er placeret 10 meter fra vinduet, kan det være svært for termostaten at fornemme et entydigt fald i temperaturen, som er nødvendigt for at kunne slukke for varmen.
* Der skal gå mindst 45 minutter mellem afslutningen på en periode med "åbent vindue" og starten på den næste.
* Den første aktivering af funktionen "åbent vindue" kan finde sted 75 minutter efter isætning af batterier.
* Hvis du bor i en bolig uden et ventilationssystem, anbefaler vi, at du udlufter hele huset to gange om dagen i mindst fem minutter ved at åbne vinduerne i hver ende af huset.



942b667970860af8dfec04fb175bd927

Fjernføler/radiatorskjuler/flere radiatorer i samme rum. Hvordan forholder jeg mig? 
 
danfoss.com
2021.31

**Fjernføler/skjulte radiatorer:**


Der er ikke inkluderet en fjernføler i Danfoss Ally™ sortimentet. 


Er din radiator placeret i en konvektorgrav, bag en radiatorskjuler, en sofa el.lign. kan vi anbefale at benytte


Danfoss Link™ Connect termostat med en Danfoss Icon™ rumføler i Danfoss Link systemet.


eller en almindelig RA2992 termostat med fjernføler. 


**Flere radiatorer i samme rum:**


Danfoss Ally™ radiatortermostater har autobalancering mellem flere radiatorer i samme rum. Det er således ikke nødvendigt med en rumtermostat til at styre flere radiatorer.


Danfoss Icon™ rumtermostaten i Ally™ sortimentet anvendes udelukkende til gulvvarmeløsninger.



27e8617c5a235f5c59f7d3456d01f7e6

Hvor finder jeg information om Åbent API? 
 
danfoss.com
2021.31

.Med sin åbne API giver Danfoss Ally™ andre systemer mulighed for at oprette forbindelse, læse og bruge data - hvilket gør det muligt for tredjepartsprodukter at give dig en endnu smartere oplevelse.


Vil du vide mere om Åbent API, besøg da [Danfoss Developer Portal](https://developer.danfoss.com/ "Danfoss Developer Forum").


Bemærk, at Danfoss ikke supporterer private API løsninger.



235e79ecd86749eec7492c024ebf7318

Jeg kan ikke tilmelde Danfoss Ally™ til gateway'en? Hvordan nulstiller jeg termostaterne? 
 
danfoss.com
2021.31

Hvis du har svært ved at få termostaterne koblet op på Danfoss Ally™ gateway, så kan det i mange tilfælde løses ved at nulstille termostaten.


Nulstilling af termostaten kan også være relevant hvis du flytter termostaten til et andet rum eller på anden måde laver om i opsætningen.


**Nulstilling af termostat:**


1. Fjern dækslet på Ally™ Radiatortermostat


2. Udtag ét af batterierne


3. Pres og hold den sorte knap (ved siden af det digitale display) nede mens du genisætter batteriet


4. Isæt batteriet og slip først knappen igen efter ca. 10 sek.


5.  Ally™ Radiatortermostat er nu nulstillet.


6.  Genmonter dækslet på Ally™ Radiatortermostat


**Eller se denne video:**


[Sådan nulstiller du Danfoss Ally™ termostaten.](https://youtu.be/Z2_J_2bIfWo)


 



43cc6840230207bc3a28386f95354f98

Hvorfor lyser LED lampe rød på Danfoss Zigbee repeater? 
 
danfoss.com
2021.31

Danfoss Zigbee repeater er designet til at udvide den trådløse rækkevidde fra Danfoss Ally™ Gateway til Danfoss Ally™ Radiator Termostat eller Danfoss Icon™ Zigbee modul.


Hvis Danfoss Zigbee repeater er anbragt på et sted hvor den ikke er aktiv – dvs. ingen af enhederne kommunikerer via repeateren – så vil [LED lampen begynde at blinke](/media/qpbekuol/zigbee-repeater-red-light.png "Zigbee Repeater Red Light") for at indikere, at repeateren ikke er i brug.


Prøv at flytte repeateren til anden placering.



fec2324759c298a44af4d797f31d748c

Hvordan aktiveres parring på Zigbee Repeater? 
 
danfoss.com
2021.31

Parringstilstanden aktiveres ved et kort tryk på knappen. Den GRØNNE LED lampe skal blinke hurtigt alt imens at Danfoss Zigbee repeateren søger efter Danfoss Ally™ Gateway. Hvis den grønne LED lampe ikke blinker hurtigt, skal fabriksnulstillingen foretages således:


1. Fjern Zigbee repeateren fra strømstikket


2. Tryk og hold knappen nede mens Zigbee repeateren igen tilsluttes strømstikket.


3. Hold knappen nede indtil der kommer en konstant rød LED lampe – og slip derefter knappen


4. Et efterfølgende kort tryk på knappen får den grønne LED lampe til at blinke hurtigt.


Vær opmærksom på, at Danfoss Ally™ Gateway behøver op til 60 sek. for at søge efter enheden.



90e709642fef069926f7d8c0e2f9aadc

Softwareopdatering 
 
danfoss.com
2021.31

**Danfoss Ally™ Gateway:**


Software (firmware) opdatering installeres automatisk når en ny godkendt software version er godkendt.


**Danfoss Ally™ Radiatortermostat:**


Hvis der er en ny software (firmware) opdatering til rådighed, modtages der en Pop-Up meddelelse når du tilgår enhedens indstillingsmenu. Opdateringsprocessen kan startes straks og opdateringen kan tage op til 90 min.


Det er vigtigt, at opdateringen er tilendebragt før næste termostat opdateres. Opdateringen fortsætter ligeledes efter Appen er lukket ned og hvis PUSH notifikationer er aktiv, vil du modtage en besked når opdatering er tilendebragt.



ba5c8c7bb90d2291f09e5abd87599352

Hvad er mindstekrav til smartphones for at køre Danfoss Ally™ App? 
 
danfoss.com
2021.31

iOS smartphone: sw. ≥ V10.0


Android smartphone: sw. ≥ V5.0



d8f4c0181471e43f343adcc9b1b83810

Hvordan nulstilles Danfoss Ally™ Gateway? 
 
danfoss.com
2021.31

1. Tilslut strømforsynings- og Ethernetkablet til enheden.
2. Tryk på gatewayens RESET knap, der er placeret ved siden af strømforsynings- og Ethernet tilslutningen.
3. 2 grønne LED lamper skal starte med at blinke. Hermed er gatewayen nulstillet.
4. 2 grønne LED lamper lyser konstant. Hermed er gatewayen korrekt tilsluttet.



1e4cbf2f81e9651fd12644001ae31a8e

Børnesikring og lodret montage (montering) ikonet er gråtonet? 
 
danfoss.com
2021.31

I Danfoss Ally™ App nuværende versionering, er det desværre ikke muligt at aktivere børnesikring eller lodret montage.


Vores udviklere arbejder ihærdigt på at aktivere disse funktioner.


Software opdatering vil ske i den umiddelbare fremtid.


